അറബിക്കടലില് അതിതീവ്ര ന്യൂനമര്ദ്ദം, വിനാശകാരിയായ ഇടിമിന്നലോടു കൂടി കനത്ത മഴ : അതീവ ജാഗ്രതാ നിര്ദ്ദേശം തിരുവനന്തപുരം : അറബിക്കടലില് രൂപം കൊണ്ട ന്യൂനമര്ദ്ദം തീവ്ര ന്യുനമര്ദ്ദമാകാന് സാദ്ധ്യതയുള്ളതിനാല് അടുത്ത നാലുദിവസം സംസ്ഥാനത്ത് ശക്തമായ മഴ ലഭിക്കുമെന്ന് കേന്ദ്രകാലാവസ്ഥാ വകുപ്പ് അറിയിച്ചു. ചൊവ്വാഴ്ചയോടെ ബംഗാള് ഉള്ക്കടലില് പുതിയ ന്യൂനമര്ദ്ദം രൂപപ്പെടാന് സാദ്ധ്യതയുണ്ടെന്നും അറിയിപ്പില് പറയുന്നു. ഇതിന്റെ സ്വാധീനഫലമായി വരും ദിവസങ്ങളില് ശക്തമായ മഴ ലഭിക്കുമെന്നാണ് പ്രവചനം. വടക്ക് പടിഞ്ഞാറു ദിശയില് സഞ്ചരിക്കുന്ന ന്യൂനമര്ദ്ദം അടുത്ത 24 മണിക്കൂറില് ശക്തി പ്രാപിക്കാനും, അടുത്ത 24 മണിക്കൂറില് വീണ്ടും ശക്തിപ്രാപിച്ച് തീവ്രന്യൂനമര്ദ്ദമായി മാറി ഇന്ത്യന് തീരത്ത് നിന്ന് അകന്നു പോകാനും സാദ്ധ്യതയുണ്ട്. മധ്യപടിഞ്ഞാറന് ബംഗാള് ഉള്ക്കടലില് ആന്ധ്രാപ്രദേശ് തീരത്ത് ചക്രവാതചുഴി നിലനില്ക്കുന്നു. നവംബര് ഒന്പതോടെ തെക്ക്കിഴക്കന് ബംഗാള് ഉള്ക്കടലില് പുതിയൊരു ന്യൂനമര്ദ്ദം രൂപപ്പെടാനും സാദ്ധ്യതയുണ്ടെന്ന് കേന്ദ്രകാലാവസ്ഥാ വകുപ്പ് അറിയിച്ചു. ഈ സാഹചര്യത്തില് സംസ്ഥാനത്ത് നവംബര് ഒന്പത് വരെ ശക്തമായ കാറ്റിനും ഇടിമിന്നലോടുകൂടിയ ഒറ്റപ്പെട്ട ശക്തമായ മഴയ്ക്കും മുന്നറിയിപ്പുള്ളതിനാല് പൊതുജനങ്ങള് ജാഗ്രത പാലിക്കണമെന്നും അറിയിപ്പില് പറയുന്നു. . Tags Kerala heavy rain shortlink